Innocentius Episcopus seruus seruorum Dei, dilecto in Christo filio PETRO Clun. Abbati, eiusque successoribus regulariter substituendis in perpetuum. Bonus  diligens paterfamilias gaudio magno gaudet, cum vineam suam locatam agricolis vigilanti studio videt excoli,  tribulis ac sentibus pariter emundari. Cuius profecto gaudio lætitia iocundior cumulatur, si eadem vinea propagatione ordinaria per multorum spatiorum dimensionem incipiat dilatari. Proportionali igitur ratione Deo credimus gratissimum esse, si Deo dicati Religio Cluniacensis Monasterij  diuersas Ecclesias exornet, atque plurimorum mentes disciplinis regularibus instruat,  fide, quæ per dilectionem operatur, inflammet. Eapropter, dilecte in Domino fili PETRE Abbas Cluniacensis, memores deuotionis, quam erga Sedem Apostolicam cum commissa tibi Ecclesia semper habuisti,  honoris  seruitij, quod nobis efficaciter fideliterque, maxime tempore schismatis impendisti, Ecclesiam de Rochabouecurt, laudantibus eiusdem Clericis a venerabili fratre nostro Willelmo Petragoricēsi Episcopo PONTIO Abbati antecessori tuo,  per eum Ecclesiæ Clun. canonice donatam,  a felicis memoriæ Papa Calixto antecessore nostro, sicut priuilegium eius testatur, solemniter confirmatam, tibi successoribusque tuis non solum confirmamus, sed etiam confirmādo auctoritate Apostolica donamus, vt Ordo Clun. ad laudem Dei, ad quam specialiter institutus est,  ad honorem sacrosanctæ Romanæ Ecclesiæ, cui omnino deuotus est, perpetuis temporibus ibi floreat. Statuentes, vt nulli hominum liceat eandem Ecclesiam vel bona, quæ in præsentiarum legitime possidet, aut in futurū iustis modis, præstāte Domino, poterit adipisci, temere perturbare, auferre, minuere, seu quibuslibet vexationibus fatigare. Si qua igitur in posterum Ecclesiastica, secularisue persona hanc nostræ constitutionis paginam sciens, contra eam temere venire tentauerit, secundo tertioue commonita, si non reatum suum cōgrua satisfactione correxerit, potestatis, honorisque sui dignitate careat, reamq. se diuino iudicio existere de perpetrata iniquitate cognoscat,  a sacratissimo corpore  sanguine Dei,  Domini nostri Iesu Christi aliena fiat, atque in extremo examine districtæ vltioni subiaceat. Cunctis vero eidem loco sua iura seruātibus sit pax Domini nostri Iesu Christi, quatenus  hic fructum bonæ operationis percipiant,  apud districtum Iudicem præmia æternæ pacis inueniant, Amen, amen, amen. Ego INNOCENTIVS Catholicæ Ecclesiæ Episcopus ff. Ego Guillelmus Prænestinus Episcopus ff. Ego Gregorius Diaconus Cardinalis SS. Sergij  Bacchi ff. Ego Guido Cardinalis Diaconus S. Adriani ff. Ego Vassallus Diaconus Card. S. Eustachij ff. Ego Hubaldus Diac. Cardin. S. Mariæ in via lata ff. Ego Anselmus Presbyter Card. ff. Ego Littifredus Card. tit. Vestinæ ff. Ego Lucas Presbyter Card. tit. SS. Ioannis  Pauli ff. Data Pisis per manum Almerici S.R.E. Diaconi Card.  Cancel. III. Id. Martij. Indictione XIV. Incarn. Dominicæ anno M. C. XXXVI. Pontificatus domni Innocentij Papæ II. anno VII.